สวัสดีค่ะ ก่อนหน้านี้เคยกินยาคุมแบบแผง28เม็ด และตั้งใจว่าอยากจะมีน้องเลยหยุดกิน หลังจากหยุดยาคุม ประจำเดือนไม่มา3เดือนแล้วค่ะ พอไปซื้อที่ตรวจมาตรวจผลออกมาขีดเดียวไม่ตั้งครรภ์ค่ะ ตรวจกี่อันก็ขึ้นแต่ขีดเดียวทำตามคำแนะนำของเภสัชและข้างกล่องทุกอย่าง แบบนี้เป็นอันตรายอะไรรึป่าวคะและมีสิทธิ์ตั้งครรภ์ไหมคะ
สวัสดีค่ะ หากหยุดทานยาคุมกำเนิดไป 3 เดือนแล้ว และยังไม่มีประจำเดือนมา และได้ตรวจหาการตั้งครรภ์หลายครั้งแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น- มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก- อดอาหาร มีน้ำหนักลด- มีการเจ็บป่วยไม่สบาย- มีน้ำหนักเพิ่มขึ้นเร็ว หรือมีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดในโพรงมดลูก จากการเคยมีมดลูกอักเสบหรือเคยขูดมดลูกส่วนการที่เคยทานยาคุมกำเนิดมาก่อน ไม่ได้ทำให้ประจำเดือนไม่มานานหลายเดือนค่ะดังนั้น หากประจำเดือนยังไม่มา ก็ควรไปพบแพทย์เพื่อตรวจหาสาเหตุค่ะ บางสาเหตุ หากรักษาหาย ประจำเดือนก็จะกลับมาเป็นปกติ และสามารถตั้งครรภ์ต่อได้ค่ะ